**Ո Ր Ո Շ ՈՒ Մ**

(գնումների գործընթացին մասնակցող անձին գնումների գործընթացին մասնակցելու իրավունք չունեցող մասնակիցների ցուցակում

ներառելու մասին)

ք. Երևան 22.11.2024թ.

Քաղաքաշինության կոմիտեի (այսուհետ՝ Պատվիրատու) գլխավոր քարտուղար Գուրգեն Եղիազարյանս, ուսումնասիրելով ՀՀՔԿ-ԳՀԽԾՁԲ-24/75 ծածկագրով գնման ընթացակարգի փաստաթղթային փաթեթը, ինչպես նաև ՏԵԽ ԴՐԱՖՏ ՍՊ ընկերության (այսուհետ նաև՝ Մասնակից) վերաբերյալ Գնումների գործընթացին մասնակցելու իրավունք չունեցող մասնակիցների ցուցակում գնումների գործընթացին մասնակցող անձանց ներառման հարցերը քննող հանձնաժողովի 2024 թվականի նոյեմբերի 21-ի նիստի արդյունքներով կազմված N 1 արձանագրության առաջարկությունը՝

**Պ Ա Ր Զ Ե Ց Ի**

1. Պատվիրատուի կողմից 2024 թվականի սեպտեմբերի 19-ին ՀՀ Արագածոտնի մարզի Ռյա Թազա գյուղի կրթահամալիրի կառուցման աշխատանքների որակի տեխնիկական հսկողության խորհրդատվական ծառայության ձեռքբերման նպատակով կազմակերպվել է ՀՀՔԿ-ԳՀԽԾՁԲ-24/75 ծածկագրով գնման ընթացակարգը (այսուհետ՝ Ընթացակարգ):
2. Ընթացակարգին հայտ է ներկայացրել նաև Մասնակիցը:
3. Գնահատող հանձնաժողովը (այսուհետ՝ Հանձնաժողով) Մասնակցի հայտում արձանագրել է անհամապատասխանություններ, ինչի մասին 2024 թվականի հոկտեմբերի 8-ին կազմվել են N 2-2 արձանագրությունը:
4. Մասնակիցը օրենսդրությամբ սահմանված կարգով ծանուցվել է հայտում տեղ գտած անհամապատասխանությունների մասին, նրան տրվել է դրանք շտկելու հնարավորություն, սակայն ներկայացված շտկումները ոչ ամբողջությամբ են համապատասխանել Ընթացակարգի հրավերի պահանջներին, ինչը հանդիսացել է Կառավարության 2017 թվականի մայիսի 4-ի N 526-Ն որոշմամբ հաստատված կարգի (այսուհետ՝ Կարգ) 32-րդ կետի 19-րդ ենթակետի պահանջի և հրավերի 8.10-րդ կետով սահմանված պայմանի խախտում:

Մասնավորապես.

* **լիցենզիայի և ներդիրների մասով՝** Մասնակցի կողմից չի ներկայացվել հրավերով պահանջվող լիցենզիայի «Հիդրոտեխնիկական կառուցվածքներ» ներդիրը, ինչպես նաև դրա ձեռքբերման համար դիմած լինելու փաստը հավաստող փաստաթղթեր: Որպես ճարտարագետ-էներգետիկ ներկայացված մասնագետը ներառված չի եղել Մասնակցի լիցենզիայի ներդիրում, ինչպես նաև բացակայել է վերջինիս մասով հայտը ներկայացնելու օրվա դրությամբ ներդիրում ներգրավված լինելու վերաբերյալ տեղեկատվությունը,
* **«Ջերմագազամատակարարում և օդափոխություն և «Ջրամատակարարում և ջրահեռացում» ներդիրների** մասով Մասնակցի կողմից ներկայացվել է տեղեկատվություն առ այն, որ վերջինս 2024 թվականի հոկտեմբերի 8-ին է դիմել նշված ներդիրները ստանալու համար, այսինքն՝ հայտը ներկայացնելուց հետո, ինչը չի համապատասխանում հրավերի պահանջներին:
* **աշխատանքային ռեսուրսների մասով՝** Մասնակցի կողմից որպես շտկում ներկայացված ճարտարագետ-էներգետիկը ներառված չի եղել Մասնակցի կողմից առաջարկվող աշխատակազմի հավելված N 1.2-ում:

Հիմք ընդունելով վերը նշված փաստերը, ինչպես նաև Կարգի 42-րդ կետը, հրավերի 2.2.1 և 8.10 կետերը՝ Հանձնաժողովը 2024 թվականի հոկտեմբերի 14-ին որոշում է կայացրել Մասնակցի հայտն անբավարար գնահատելու և մերժելու մասին, ինչի մասին կազմվել է N 2-3 արձանագրությունը:

Հիմք ընդունելով վերոգրյալը և ղեկավարվելով «Գնումների մասին» օրենքի 6-րդ հոդվածի 1-ին մասի 6-րդ կետի «ա» պարբերությամբ և 2-րդ մասով՝

**ՈՐՈՇԵՑԻ**

1. ՏԵԽ ԴՐԱՖՏ ՍՊ ընկերությանը (ՀՎՀՀ՝ 00250424, հասցե՝ ք. Վանաձոր, Խորենացու փող. 7/13) ներառել գնումների գործընթացին մասնակցելու իրավունք չունեցող մասնակիցների ցուցակում,
2. սույն որոշման օրինակն ուղարկել Մասնակցին և ՀՀ ֆինանսների նախարարություն,
3. սույն որոշումը կարող է բողոքարկվել Երևան քաղաքի առաջին ատյանի ընդհանուր իրավասության դատարան՝ այն ստանալու օրվանից երեսուն օրվա ընթացքում։

